《向湖边》
明代·范兆芝

芳草洲前，波皴细縠，冷浸贺家遗宅。一曲清流，是狂奴曾乞。

任当年鼓震渔阳，铃霖蜀道，不改湖光澄碧。水底眠来，缅高风未息。

我亦生平，雅抱烟霞癖。又千条柳线，漾三分春色。

鸭绿粼粼，更新添几尺。荡兰桡，欲与浮鸥敌。恰船似天上坐，来将汰击。

渺渺予怀，喜青山犹昔。

作者简介：（1624—1658）清浙江定海人，字秀谷，又字我躬子。负才不羁，以好义著。顺治间卒于广东。有《复旦堂集》。